Конкурс „Истории от детската площадка“

**Регламент**

1. Участниците представят оригинални идеи, размишления, позиции, които не са публикувани другаде или не са награждавани в каквито и да е други конкурси. С изпращането на творбите си те се съгласяват да участват в конкурса, а призьорите дават съгласие работите им да бъдат публикувани на ФБ страницата на Гражданска инициатива за безопасни детски площадки и на онлайн платформата [Дневникът на мама и татко](http://www.namama.bg/).
2. Всеки автор има право на не повече от **три** разказа . Обемът на разказа е **до 2500 знака, двустранно подравнени страници, шрифт Times New Roman 12**.
3. Разказите следва да залагат на креативност, оригиналност, умелост в използването на езика. Не се толерират нередактирани текстове с множество правописни, граматически, смислови грешки.
4. Всеки разказ трябва да бъде придружен от: трите имена на автора, възраст, пощенски адрес за контакти, телефон и е-mail адрес. Разказите на лицата под 18-годишна възраст се изпращат, придружени и с данните на родител/настойник. Администраторите на групата отговарят за съхраняването на личните данни на участниците и поемат ангажимент да не ги разпространяват на трети лица, нито да се ползват без разрешение.
5. Началото на конкурса е **27.10.2016 г.**, а негов край е датата **11.12.2016 г.** Награждаването на призьорите ще се състои в средата на декември 2016 г. Точната дата и час ще бъдат обявени на онлайн платформата Дневникът на мама и татко.
6. Разказите се изпращат на електронната поща на Гражданска инициатива за безопасни детски площадки **safeplaygrounds.sofia@gmail.com**.
7. Разказите се разглеждат и оценяват от комисия, съставена от по 1 представител от партньорите в конкурса. Решението на комисията се взема с мнозинство и не се преразглеждат.
8. Призьорите в конкурса получават следните награди: Книги от издателство „Сиела“ и „Слънце“, награди от Таратанци, Крафт бира „Айляк“ и награда от конна база „Ахил“. Наградите на Крафт бира „Айляк“ ще бъдат дадени на победителите, навършили пълнолетие или 18 г.
9. Всички участници и призьори получават грамота за участие в конкурса. Резултатите се обявяват на ФБ страницата на [Гражданската инициатива за безопасни детски площадки](https://www.facebook.com/groups/289994251391188/), онлайн платформта Дневникът на мама и татко и в медиите и партньорите ни.
10. По решение на конкурсната комисия може да бъде дадена грамота и на участник/ци, който не е заел едно от призовите места, но е представил оригинална творба.
11. Организаторите публикуват наградените разкази, като към всеки разказ ще бъдат изписани двете имена на автора, при желание и псевдоним. Организаторите стават притежатели на авторските права върху разказите, изпратени от участниците.